Eyðun Viderø

Eyðun Mohr Viderø (født 19. april 1942 i Skálavík) er en tidligere, færøysk banksjef og politiker (Ff.).

Han var medlem av Lagtinget for Sandoy 1978–1980, 1984–1988, 1991–1993 og 1996–2002, i flere av periodene som varamann for Demmus Hentze og John Petersen, så lenge disse var medlemmer av Færøyenes regjering. Da Petersen ble fritatt fra Lagtinget i 1999, møtte Viderø resten av perioden.

Han var medlem av kommunestyrene i Skálavík og på Sandur i til sammen 30 år. Fra 1993 til 2000 var Viderø borgermester på Sandur. Han har også vært styremedlem i det interkommunale kraftselskapet SEV.

Han drog til sjøs etter konfirmasjonen, men måtte gå i land da han fikk tuberkulose. Etter at han ble frisk, gikk han realskolen i Tórshavn og fikk arbeid på naturhistorisk museum og i skoleverket. Fra 1971 til 1996 var Viderø filialbanksjef for Føroya Sparikassi på Sandur. Han har også vært kirkeorganist i en mannsalder.

Eyðun Viderø er nevø av prest og bibeloversetter Kristian Osvald Viderø.«Meg minnist: Eyðun Viderø (1:3)». Produsert av Jógvan Arge for Útvarp Føroya, sendt 15. desember 2013. 

 Referanser 

Kategori:Færøyske lagtingsmedlemmer
Kategori:Færøyske borgermestre
Kategori:Færøyske bankfolk
Kategori:Personer fra Skálavík
Kategori:Portal:Færøyene/artikler
Kategori:Fødsler i 1942